
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

118. Αντικατάσταση τον άρθρου 8 του Π.Δ/τος 410/1983 «Κα¬ 
θιέρωση τύπου ομοιόμορφου Ευρωπαϊκού Διαβατηρίου και 
καθορισμός σχήματος, χρώματος και περιεχομένου αυτού» 1 

119. Διατήρηση σε ισχύ των διατάξεων των παραχωρουσών Τελω- 

νειακής φύσεως πλεονεκτήματα στην «Α.Ε. ΝΑΤΠΗΓΕΙΑ 
ΧΑΝΔΡΗ» και εφαρμογής αυτών στην Εταιρεία αυτή υπό τη 
νέα της επωνυμία «ΝΑΥΠΗΓΕΙΑ ΝΑΥΤΙΛΟΣ Α.Ε. 2 

120. Μεταφορά έδροες συμβολαιογράφου από την Κοινότητα Κα- 


πανδριτίου στην Κοινότητα Σταμάτας Αττικής . 3 

121. Διάθεση της περιουσίας της διαλυθείσης Εταιρείας «Οργανι¬ 

σμός Υποψηφιότητας Ολυμπιακών Αγώνων - Αθήνα 96» και 
ρύθμιση θεμάτων του προσωπικού της . 4 

122. Τροποποίηση του άρθρου 1 του Π.Δ. 1018/1.9.81 Ε.τ.Κ. 

253 Α' «περί τροποποιήσεως και συμπληρώσεως του από 
20/27.12.1958 Β.Δ. περί λειτουργίας δελτίων προγνωστι¬ 
κών επί των ποδοσφαιρικών Αγώνων. 5 


ΑΠΟΦΑΣΕΙΣ 

\ 

Διευκρίνιση της απόφασης ΕΝΠΘ 456/10/15.10.90 σχετικά με 
την εξόφληση συναλλαγματικών υποχρεώσεων εξαγωγικών 
επιχειρήσεων απ’ ευθείας στο εξωτερικό από το σε συνάλ¬ 
λαγμα προϊόν εξαγωγών τους (θέμα 6). 6 

Συμπλήρωση της ΠΔ/ΤΕ 418/28.11.84, όπως ισχύει, που αφορά 
τους τρεχούμενους λογαριασμούς καταθέσεων (θέμα 1). .. 7 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 118 
Αντικατάσταση του άρθρου’8 του Π.Δ/τος 410/1983 «Καθιέρωση τύ¬ 
που ομοιόμορφου Ευρωπαϊκού Διαβατηρίου και καθορισμός σχήμα¬ 
τος, χρώματος και περιεχομένου αυτού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 1004/1980 «Περί τροποποιή- 
σεως και συμπληρώσεως της νομοθεσίας περί αποδημίας και μετανα- 
στεύσεως και απλουστεύσεως της διαδικασίας εκδόσεως διαβατηρίων» 
(ΦΕΚ 2/Α ). 

2. Τις διατάξεις του άρθρου 8 του Π.Δ/τος 410/1983 «Καθιέρωση 
τύπου ομοιόμορφου Ευρωπαϊκού Διαβατηρίου και καθορισμός σχήμα¬ 
τος, χρώματος και περιεχομένου αυτού (ΦΕΚ 153/Α’). 

3. Τα από 23 Ιουνίου 1981,30 Ιουνίου 1982 και 26 Μαρτίου 1986 
Ψηφίσματα των Κρατών μελών της Ευρωπαϊκής Οικονομικής Κοινό¬ 


τητας, με τα οποία καθιερώνεται ομοιόμορφος τύπος Ευρωπαϊκού Δια¬ 
βατηρίου. 

4. Την 28470/27.4.1990 κοινή απόφαση του Πρωθυπουργού και 
Υπουργού Εσωτερικών για την ανάθεση αρμοδιοτήτων στον. Υφυ¬ 
πουργό Εσωτερικών (ΦΕΚ 291/Β’). 

5. Την αριθ. 70/1991 γνωμοδότηση του Συμβουλίου της Επικρά¬ 
τειας, με πρόταση του Υφυπουργού Εσωτερικών, αποφασίζουμε: 

'Αρθρο μόνο 

1. Το άρθρο 8 του Π.Δ/τος 410/1983 αντικαθίσταται ως εξής: 

Άρθρο 8 

Ενδείξεις εσωτερικών σελίδων 

Στην πρώτη σελίδα τυπώνονται με κεφαλαία γράμματα κοιτά σειρά, 
οι ενδείξεις. 

ΕΥΡΩΠΑΪΚΗ ΚΟΙΝΟΤΗΤΑ 
ΕΛΛΗΝΙΚΗ ΔΗΜΟΚΡΑΤΙΑ 
ΔΙΑΒΑΤΗΡΙΟ 

1. Οι ενδείξεις αυτές συντάσσονται και στις δέκα επίσημες γλώσσες 
της Ευρωπαϊκής Κοινότητας, δηλαδή,, στην Ελληνική, Γαλλική, Αγ¬ 
γλική, Γερμανική, Δανική, Ιρλανδική, Ιταλική, Ολλανδική, Ισπανική 
και Πορτογαλική. 

2. Στις σελίδες δύο και τρία, που αποτελούν τις συνήθεις σελίδες 
ελέγχου του διαβατηρίου, περιλαμβάνονται τα στοιχεία προσωπικής 
καταστάσεως του κατόχου, όπως επώνυμο, όνομα, ιθαγένεια, ημερο¬ 
μηνία γεννήαεως, φύλο και τόπος γεννήσεως καθώς και οι ημερομηνίες 
εκδόσεως και λήξεως του διαβατηρίου, τυχόν παράταση της ισχύος του, 
η εκδόσασα αρχή και η υπογραφή του κατόχου. Στην τρίτη σελίδα δύνα- 
ται ακόμη να περιληφθούν στοιχεία για την κατοικία, το ανάστημα και 
το χρώμα των ματιών του κατόχου. Όλες οι ενδείξεις των σελίδων δύο 
και τρία συντάσσονται στην Ελληνική, τη Γαλλική και την Αγγλική 
γλώσσα, παραπέμπουν δε με ειδικό αριθμό σε σχετικό ευρετήριο όπου 
είναι μεταφρασμένες και στις λοιπές επτά επίσημες γλώσσες της Ευρω¬ 
παϊκής Κοινότητας. Στο κάτω δεξιό μέρος της σελίδας δύο τοποθετείται 
η φωτογραφία του κατόχου, διαστάσεων 3x3,5 εκατοστών και στο 
πάνω αριστερό της τρίτης σελίδας τυπώνεται η ένδειξη «ΕΙΔΙΚΟΣ 
ΑΡΙΘΜΟΣ (ΠΡΩΤ.)». 

3. Στην τετάρτη και πέμπτη σελίδα καταχωρούνται οι ενδείξεις με τα 
στοιχεία των μελών της οικογένειας που συνοδεύουν τον κάτοχο του 
διαβατηρίου, σε περίπτωση οικογενειακού διαβατηρίου και στη σελίδα 
έξι τοποθετούνται οι φωτογραφίες των. Οι ενδείξεις των σελίδων τέσ¬ 
σερα και πέντε συντάσσονται στην Ελληνική, Γαλλική και Αγγλική 
γλώσσα και παραπέμπουν με ειδικό αριθμό σε ευρετήριο κατά τις διατά¬ 
ξεις της προηγουμένης παραγράφου. 

4. Στη σελίδα επτά τυπώνονται οι ενδείξεις με τα στοιχεία ιθαγένειας 
του κατόχου και στο κάτω μέρος αφήνεται επαρκής χώρος για την υπο¬ 
γραφή και τη σφράγιση του διαβατηρίου από την εκδίδουσα αρχή. 

Οι ενδείξεις της σελίδας αυτής συντάσσονται στην Ελληνική, τη Γαλ¬ 
λική και Αγγλική γλώσσα και παραπέμπουν σε ευρετήριο όπως και στην 
προηγούμενη παράγραφο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5. Στη σελίδα οχτώ τυπώνεται το ευρετήριο που περιλαμβάνει όλες 
τις ενδείξεις που παραπέμπονται σ’ αυτό, μεταφρασμένες κατά αλφαβη¬ 
τική σειρά στη Γερμανική, Δανική, Ιρλανδική, Ισπανική, Ιταλική, Ολ¬ 
λανδική και Πορτογαλική γλώσσα. 

6. Οι σελίδες εννιά έως και τριάντα ένα προορίζονται για θεωρήσεις 
και δεν περιέχουν στοιχεία εκτός από την ένδειξη 

«ΘΕΩΡΗΣΕΙΣ - ΥΙ5Α5» 


7. Στο επάνω μέρος της τελευταίου; σελίδας (32) τυπώνεται με κεφα¬ 
λαία γράμματα η ένδειξη «ΜΟΝΙΜΟΣ ΚΑΤΟΙΚΟΣ ΕΞΩΤΕΡΙΚΟΥ» 
μόνο στην Ελληνική γλώσσα και στο κάτω μέρος η ένδειξη «Το διαβα¬ 
τήριο αυτό περιέχει 32 αριθμημένες σελίδες» μεταφρασμένη και στις 
δέκα επίσημες γλώσσες της Ευρωπαϊκής Κοινότητας. 

8. Οι αποστάσεις, ο τύπος των στοιχείων και η ακριβής διάταξη και 
μετάφραση των ενδείξεων κάθε σελίδας του διαβατηρίου, σύμφωνα με 
τις διατάξεις του παρόντος και τις σχετικές αποφάσεις των αρμοδίων 
οργάνων της Ε.Ο.Κ., καθορίζονται κατά τον έλεγχο του τυπογραφικού 
δοκιμίου που υποχρεούται να στείλει ο προμηθευτής στο Υπουργείο 
Εσωτερικών, για τελική έγκριση. Το δοκίμιο αυτό εγκεκριμένο, επι- 
στρέφεται στον προμηθευτή και αποτελεί στοιχείο των τεχνικών προδια¬ 
γραφών». 

2. Ευρωπαϊκά διαβατήρια που θα έχουν εκδοθεί μέχρι την 31η 
Μαΐου 1991, με τις οκτώ επίσημες γλώσσες της Ευρωπαϊκής κοινότη¬ 
τας, θα εξακολουθήσουν να ισχύουν μέχρι λήξεως της ισχύος τους. Η 
αντικατάσταση των διαβατηρίων αυτών με νέα, αν δεν συντρέχει άλλος 
νόμιμος λόγος αντικαταστάσεώς των, επιτρέπεται μόνον, αν το υπό¬ 
λοιπο της ισχύος των δεν υπερβαίνει το έτος. Επίσημες βεβαιώσεις και 
άλλα στοιχεία χρήσιμα για τον κάτοχο του διαβατηρίου, μεταφέρονται 
στο νέο διαβατήριο μετά από αίτηση του ενδιαφερομένου. 


Στον Υφυπουργό Εσωτερικών αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 13 Μαρτίου 1991 - 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΕΣΩΤΕΡΙΚΟΝ 

ΝΙΚΟΛΑΟΣ ΚΛΕΙΤΟΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 119 
Διατήρηση σε ισχύ των διατάξεων των παραχωρουσών Τελωνειακής 
φύσεως πλεονεκτήματα στην «Α.Ε. ΝΑΥΠΗΓΕΙΑ ΧΑΝΔΡΗ» και 
εφαρμογής αυτών στην Εταιρεία αυτή υπό τη νέα της επωνυμία 
«ΝΑΥΠΗΓΕΙΑ ΝΑΥΤΙΛΟΣ Α.Ε.». ° 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 


1. Τις διατάξεις του άρθρου μόνου του Ν.Δ. 2563/1953 (ΦΕΚ 
240/Α/1953) «Περί τρόπου συστάσεως Ελευθέρων Τελωνειακών Συ¬ 
γκροτημάτων ναυπηγήσεως και επισκευής πλοίων», όπως αυτό αντικα- 
τάσταθηκε με το άρθρο 13 του Ν. 849/1978 «περί παροχής κινήτρων 
δία την ενίσχυσιν της περιφερειακής και οικονομικής αναπτύξεως της 
χώρας» (ΦΕΚ 232/Α/1978). 


2. Το άρθρο 1 παρ. 3 του αριθμ. 79/88 Π.Δ. «Περιορισμός συναρμο- 
διοτήτων του Υπουργείου Εθνικής Οικονομίας κατά την έκδοση Διοικη¬ 
τικών Πράξεων» (ΦΕΚ 36/Α/29.2.1988). 

3. Τηναριθ. Υ. 1140/1051173/1390/0001/9.7.1990 Απόφαση 
του Πρωθυπουργού και του Υπουργού Οικονομικών «Ανάθεση αρμοδιο¬ 
τήτων Υπουργού Οικονομικών στον Υφυπουργό Οικονομικών» (ΦΕΚ 
420/Β/10.7.1990). 


4. Την αριθ. Υ.1074/14.5.1990 Απόφαση του Πρωθυπουργού και 
του Υπουργού Βιομηχανίας, Ενέργειας και Τεχνολογίας «Ανάθεση αρ¬ 
μοδιοτήτων στον Υφυπουργό Βιομηχανίας, Ενέργειας και Τεχνολογίας 
Βασίλειο Μαντζώρη (ΦΕΚ 325/Β/15.5.1990). 

5. Το από 18.4.1990 αίτημα της Ανωνύμου Εταιρείας «ΝΑΥΠΗ¬ 
ΓΕΙΑ ΧΑΝΔΡΗ Α.Ε.» και τώρα «Α.Ε. ΝΑΥΠΗΓΕΙΑ ΝΑΥΤΙ¬ 
ΛΟΣ». 


6. Την αριθ. 639/21.11.1990 γνωμοδότηση του Συμβουλίου της 
Επικράτειας ύστερα από πρόταση των Υφυπουργών Οικονομικών, Βιο¬ 
μηχανίας, Ενέργειας και Τεχνολογίας και του Υπουργού Εμπορικής 
Ναυτιλίας αποφασίζουμε: 

Άρθρο μόνο 

Όλες οι διατάξεις που θεσπίστηκαν με τα αριθ. 1/1965 (ΦΕΚ 1/Α/ 
1965), 515/1966 (ΦΕΚ 128/Α/1966), 352/1970 (ΦΕΚ 113/Α/ 
1970) και 523/1971 (ΦΕΚ 157/Α/1971) Β. Διατάγματα ως και τα 
αριθ. 176/1976 (ΦΕΚ 64/Α/1976) και 51/1980 (ΦΕΚ 19/Α/ 
1980) Π. Διατάγματα, εκδοθέντα με βάση το προμνημευόμενο στο 
προοίμιο Ν. Διάταγμα και το Νόμο αντίστοιχα, με τα οποία παραχω- 
ρούνται Τελωνειακής Φύσης πλεονεκτήματα στην Εταιρεία με επωνυ¬ 
μία «ΝΑΥΠΗΓΕΙΑ ΧΑΝΔΡΗ Α.Ε.» όσον αφορά την αναγνώριση, επο- 
πτεία και τον τρόπο λειτουργίας ως Ελευθέρου Τελωνειακού Συγκροτή¬ 
ματος ναυπηγήσεως και επισκευής πλοίων του παραθαλάσσιου αυτής 
χώρου του ευρισκομένου στην περιοχή Πούντα Αμπελακίων Σαλαμίνας, 
διατηρούνται σε ισχύ και εφαρμόζονται και με τη νέα της επωνυμία 
«ΝΑΥΠΗΓΕΙΑ ΝΑΥΤΙΛΟΣ Α.Ε.» την οποία έλαβε κατόπιν της 

13.2.1990 απόφασης της Γενικής Συνέλευσης των μετόχων της που 
εγκρίθηκε με την αριθ. 357149/21.3.90 απόφαση του Νομάρχη Πει¬ 
ραιά και δημοσιεύθηκε στο ΦΕΚ 737/τ.Α.Ε. και Ε.Π.Ε./5.4.90. 

Στον Υφυπουργό Οικονομικών, αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 13 Μαρτίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΒΙΟΜΗΧ., ΕΝΕΡΓ. & ΤΕΧ/ΓΙΑΣ 

ΠΑΝ. ΔΕΛΗΜΗΤΣΟΣ ΒΑΣ. ΜΑΝΤΖΩΡΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 

- 4 - 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 120 
Μεταφορά έδρας συμβολαιογράφου από την Κοινότητα Καπανδριτίου 
στην Κοινότητα Σταμάτας Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 2 παράγραφοι 3 και 4 του Ν. 670/1977 
«περί κώδικος συμβολαιογράφων» (ΦΕΚ 232/25.8.1977 τ.Α’). 

2) Την αριθμ. 43/1.11.1990 γνωμοδότηση της Ολομέλειας του Δι¬ 
καστηρίου Πρωτοδικών Αθηνών που εκδόθηκε μετά την από. 

18.9.1990 γνώμη του Διοικητικού Συμβουλίου του Συμβολαιογραφι¬ 
κού Συλλόγου Εφετείων Αθηνών - Πειραιώς - Αιγαίου - Δωδεκανήσου 
και 

3) Την αριθμ. 33/18.1.1991 γνωμοδότηση του Συμβουλίου Επι¬ 
κράτειας με πρόταση του Υπουργού Δικαιοσύνης, αποφασίζουμε: 

Άρθρο μόνο 

Η έδρα μιας από τις θέσεις συμβολαιογράφων του Ειρηνοδικείου Μα- 
ραθώνος με έδρα το Καπανδρίτι μεταφέρεται από την έδρα του Ειρηνο¬ 
δικείου Μαραθώνος με έδρα το Καπανδρίτι στη Σταμάτα που υπάγεται 
στην ίδια Ειρηνοδικειακή περιφέρεια. 

Στον Υπουργό Δικαιοσύνης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 13 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 

. (4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 121 
Διάθεση της περιουσίας της διαλυθείσης Εταιρείας «Οργανισμός Υπο¬ 
ψηφιότητας Ολυμπιακών Αγώνων - Αθήνα 96» και ρύθμιση θεμά¬ 
των του προσωπικού της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το υπ’ αριθμ. 473/1990 Π.Δ., με το.οποίο διελύθη η Α.Ε. «ΟΡ¬ 
ΓΑΝΙΣΜΟΣ ΥΠΟΨΗΦΙΟΤΗΤΑΣ ΟΛΥΜΠΙΑΚΩΝ ΑΓΩΝΩΝ 
ΑΘΗΝΑ 96» (ΦΕΚ Α 183). 

2. Τις διατάξεις των παρ. 1 και 2 του άρθρου 12 του Ν. 1862/1989 
«Οργανισμός Υποψηφιότητας Ολυμπιακών Αγώνων - Αθήνα 96» 
(ΦΕΚ Α 203). 

3. Την αριθμ. 1020/20.4.1990 απόφασή του Πρωθυπουργού 
«Ορισμός εποπτεύοντος Υπουργού στο Νομικό Πρόσωπο ιδιωτικού δι¬ 
καίου με την επωνυμία «Οργανισμός Υποψηφιότητας Ολυμπιακών 
Αγώνων - Αθήνα 96» (ΦΕΚ Β 286). 

4. Τις αριθ. 638/1990 και 165/1991 γνωμοδοτήσεις του Συμβου¬ 
λίου της Επικράτειας, μετά από πρόταση του Αντιπροέδρου της Κυβέρ¬ 
νησης και Υπουργού Πολιτισμού, αποφασίζουμε: 

Άρθρο 1 

Τα θέματα προσωπικού και διάθεσης της περιουσίας της Εταιρείας 
υπό την επωνυμία «Οργανισμός Υποψηφιότητας Ολυμπιακών Αγώνων 
- Αθήνα 96», που διαλύθηκε με το υπ’ αριθμ. 473/1990 προεδρικό 
διάταγμα, λόγω ολικής εκλείψεως του αντικειμένου δραστηριότητός 
της, ρυθμίζονται κατά τα οριζόμενα εις τα επόμενα άρθρα. 

Άρθρο 2 

1. Από τη δημοσίευση του παρόντος στην Εφημερίδα της Κυβερνή- 
σεως απολύονται όλοι όσοι με οποιαδήποτε σχέση υπηρετούν στον Ορ¬ 
γανισμό. 

2. Οι εκκαθαριστές δύνανται να διατηρήσουν στον Οργανισμό κατά 
το στάδιο της εκκαθαρίαεως τους υπαλλήλους που κρίνουν ότι είναι 
απαραίτητοι για τη διεξαγωγή και περαίωση του έργου εκκαθάρισης. 
Οι υπάλληλοι αυτοί απολύονται από τους εκκαθαριστές κατά το πέρας 
της εκκαθάρισης ή και ενωρίτερα κατά τις ανάγκες της εκκαθαρίσεως. 

Άρθρο 3 

1. Δικαιώματα και υποχρεώσεις του διαλυθέντος Οργανισμού πε¬ 
ριέρχονται στο Ελληνικό Δημόσιο, που καθίσταται διάδοχος αυτού. Η 
άσκηση των δικαιωμάτων και η εκπλήρωση των υποχρεώσεων έναντι 
παντός τρίτου, φυσικού ή νομικού προσώπου, γίνεται από το Υπουργείο 
Πολιτισμού, το οποίο παραλαμβάνει από τους εκκαθαριστές την περιου¬ 
σία, το Ταμείο και το Αρχείο αυτού. 

2. Περιουσιακά στοιχεία διατεθέντα κατά χρήση στον Οργανισμό επι- 
στρέφονται στους ιδιοκτήτες των. 

3. Για την εκπλήρωση των υποχρεώσεων του Οργανισμού έναντι πα-. 
ντός τρίτου, φυσικού ή νομικού προσώπου, δύναται με απόφαση του 
Υπουργού Πολιτισμού να χρησιμοποιούνται και πιστώσεις της Γενικής 
Γραμματείας Αθλητισμού. 

Άρθρο 4 

Εκκρεμείς δίκες του διαλυθέντος Οργανισμού, μετά το πέρας της εκ- ' 
καθάρισης, συνεχίζονται από το Ελληνικό Δημόσιο, εκπροσωπούμενο 
από το Υπουργείο Πολιτισμού. 

Στον Αντιπρόεδρο της Κυβέρνησης και Υπουργό Πολιτισμού αναθέ¬ 
τουμε τη δημοσίευση και εκτέλεση του διατάγματος αυτού. 

Αθήνα, 22 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΠΟΛΙΤΙΣΜΟΥ 

ΤΖΑΝΝΗΣ ΤΖΑΝΝΕΤΑΚΗΣ 


(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 122 
Τροποποίηση του άρθρου 1 του Π.Δ. 1018/1.9.81 Ε.τ.Κ. 253 Α' 
«περί τροποποιήσεως και συμπληρώσεως του από 20/27.12.1958 
Β.Δ. περί λειτουργίας δελτίων προγνωστικών επί των ποδοσφαιρι¬ 
κών Αγώνων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Σύμφωνα με: 

1. Τις διατάξεις: ( 

α) Του Ν. 1646/86 «περί μέτρων πρόληψης και καταστολής της 
βίας στους αθλητικούς χώρους και άλλες διατάξεις». 

β) Του 20/27.12.1958 Β.Δ. «περί λειτουργίας δελτίου προγνωστι¬ 
κών επί των ποδοσφαιρικών αγώνων» όπως τροποποιήθηκε και συ¬ 
μπληρώθηκε με το Β.Δ. 182/1965 (Α' 44). 

2. Την υπ’ αριθ. Υ. 1022/20.4.90 απόφαση του Υπουργού Πολιτι¬ 
σμού «εκχώρηση αρμοδιοτήτων στην Υφυπουργό Πολιτισμού Φάνη 
Πάλλη - Πετραλιά». 

3. Την υπ’ αριθ. 20/1991 γνωμοδότηση του Συμβουλίου της Επι¬ 
κράτειας με πρόταση της Υφυπουργού Πολιτισμού, αποφασίζουμε: 

Άρθρο 1. 

Τροποποποιούμε την παράγραφο 2 του άρθρου 1 του Π.Δ. 1018/ 
1.9.81 (Α' 253) ως ακολούθως: 

Τα προβλεπόμενα από την παρ. 2 του άρθρου 1 του Π.Δ. 1018/ 
1.9.81 (ΦΕΚ 253 τεύχος Α’/14.9.81), μέλη της Ειδικής Επιτροπής 
αξιολόγησης αυξάνονται σε δέκα πέντε (ΐ5) μετ’ αντιστοίχων αναπλη¬ 
ρωματικών. 

Κατά τα λοιπά ισχύει ως έχει η παράγρ. 2 του άρθρου 1 του Προεδρι¬ 
κού Διατάγματος 1018/81. 

Στην Υφυπουργό Πολιτισμού αναθέτουμε τη δημοσίευση και την 
εκτέλεση του παρόντος Διατάγματος. 

Αθήνα, 13 Μαρτίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ ΠΟΛΙΤΙΣΜΟΥ 

ΦΑΝΗ ΠΑΛΛΗ - ΠΕΤΡΑΛΙΑ 

-♦-- 

Α ΠΟΦΑΣΕΙ Σ 

( 6 ) 

Διευκρίνιση της απόφασης ΕΝΠΘ 456/10/15.10.90 σχετικά με την 
εξόφληση συναλλαγματικών υποχρεώσεων εξαγωγικών επιχειρή¬ 
σεων απ’ ευθείας στο εξωτερικό από το σε συνάλλαγμα προϊόν εξα¬ 
γωγών τους (θέμα 6). 

(Συνεδρίαση 469/25.2.91) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑ¬ 
ΤΩΝ 

Αφού έλαβε υπόψη: 

α) Την απόφαση ΕΝΠΘ 456/10/15.10.90. 
β) Σχετικά ερωτήματα τραπεζών, αποφάσισε: 

Να διευκρινίσει την απόφαση ΕΝΠΘ 456/10/15.10.90 και να κα¬ 
θορίσει τα ακόλουθα: 

Η διάθεση από τις εξαγωγικές επιχειρήσεις του σε συνάλλαγμα προ¬ 
ϊόντος εξαγωγών τους, απευθείας στο εξωτερικό, για την εξόφληση 
σύμφωνα με την εν λόγω απόφαση των πάσης φύσεως συναλλαγματι¬ 
κών υποχρεώσεων, μπορεί να πραγματοποιείται, κατόπιν εντολής τους, 
μόνο μέσω των τραπεζών που παρακολουθούν τη συναλλαγματική τα¬ 
κτοποίηση των εν λόγω εξαγωγών. 

Στις συναλλαγματικές υποχρεώσεις των εξαγωγικών επιχειρήσεων 
περιλαμβάνονται όλες εκείνες οι υποχρεώσεις που σχετίζονται άμεσα ή 
έμμεσα με την εξαγωγική τους δραστηριότητα και είναι .καταβλητέες 
στο εξωτερικό. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα μέλη Η Γραμματέας 

Αχριβές αντίγραφο 
Αθήνα, 19 Μαρτίου 1991 
Η Γραμματέας 
Μ. ΚΑΡΑΜΠΕΛΑ 

-♦- 

(7) 

Συμπλήρωση της ΠΔ/ΤΕ 418/28.11.84, όπως ισχύει, που αφορά 
τους τρεχούμενους λογαριασμούς καταθέσεων (θέμα 1). 

(Συνεδρίαση 470/4.3.91) ( 

ΤΡΑΠΕΖΑ ΤΗΣ ΕΑΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑ- 

ΤΩΝ 

Αφού έλαβε υπόψη: 

α) Την ΠΔ/ΤΕ 418/28.11.84, όπως ισχύει. 


β) Το 3713/90 (ΑΠ 2389) έγγραφο της Εθνικής Στεγαστικής Τρά¬ 
πεζας. 

γ) Το από 13.2.91 (ΑΠ 4351) έγγραφο της Τράπεζας της Ελλάδος 
(Διεύθυνση Οικονομικών Μελετών), απεφάσισε: 

Να συμπληρώσει την ΠΔ/ΤΕ 418/28.11.84, όπως ισχύει και να 
επιτρέψει την υπαγωγή και της Εθνικής Στεγαστικής Τράπεζας στις 
διατάξεις της εν λόγω Πράξης. 

Οι λοιποί όροι της ΠΔ/ΤΕ 418/28.11.84, όπως ισχύει, παραμέ¬ 
νουν αμετάβλητοι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα μέλη Η Γραμματέας 

Ακριβές αντίγραφο 
Αθήνα, 18 Μαρτίου 1991 

Η Γραμματέας 
Μ. ΚΑΡΑΜΠΕΛΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


